د شمال لویدیځ صوبه سرحد په ایالت کې اسلامي شریعت 'جاري شي'
د پاکستان جمهور رئیس اصف علي زرداري د خپل گوند او نورو وکیلانو تر فشار لاندې یوه نوی مقرره لاس لیک کړه چې د طالبانو سره د سولې د یوې پر
د تیرې دوشنبې په ورځ د اصف علي زرداري لاس لیک د اسلامي سخت دریځو لپاره ستر بریالیتوب و چې په سوات کې یې نژدې د دوو کالو راهیسې له خشونت ډکه مبارزه پیل کړې او د نوي قضایي سیستم غوښتنه کوي. د پاکستان صدراعظم یوسف رضا گیلاني هم ددې حرکت پلوي کړې. هغه پارلمان ته په وینا کې وویل: په یقین سره چې دا کار به د بشري حقونو فعالین نور هم متاثره کړي، امریکا او د لویدیځ نورو متحدینو ته به دا تشویش ایجاد کړي چې د سوات دره به د افغانستان پولې ته نژدې د ملیشه ډلو په یو پټ ځای بدله شي. که څه هم د انتقادونو سره به مخامخ شي، خو زرداري ددې کار لپاره سیاسي پلوي خپله کړې او د پاکستان ملي اسامبلې د دوشنبې په ورځ د رائیو په اتفاق یو پریکړه لیک صادر کړ چې د جمهور رئیس څخه یې د نوی مقررې د لاس لیک غوښتنه وکړه. تر دې دمخه د طالبانو وینا وکیلانو ته گواښ کړې و چې د هغوی سره د موافقې په اړه مخالفت ونه کړي. د زرداري ویانده فرهناز اصفهاني دا تائید کړه چې جمهور رئیس د دوشنبې په شپه مقرره لاس لیک کړه. زرداري ویلي و چې د طالبانو سره موافقت لیک به تر هغه لاس لیک نه کړي تر څو په سوات کې سوله نه وي ټینگه شوي خو د خپلې دغې خبرې په هکله یې هیڅکله هم واضحت نه دی ورکړی. د طالبانو سره د سولې پلویان وایي په قانوني سیستم کې بدلون به عدلي چارې گړندۍ کړي د سختو سزاگانو او یا د ښځو د حقونو د محدودیدو سبب به نه شي. خو انتقاد کوونکي بیا وایي چې دا موافقه هغو سخت دریځو ته تسلیمیدل دي چې د مخالفینو سرغوڅول او د نجونو د ښوونځیو تړل یې د مبارزې جز دی. د پاکستان د سولې د څیړنو د انستیتوت د امنیتي چارو کارپوه محمد امیر رانا تیره اونۍ په دې اړه وویل: هغوی چې په سوات کې یې د طالبانو سره د سولې پریکړه ممکنه کړې وایي د پریکړې یو شرط دادی چې طالبان بې وسلې شي.